นึกถึงชาเขียวระดับเข้มข้นไม่กี่ร้านในกรุงเทพ ร้านนี้น่าจะเป็นหนึ่งในร้านที่หลายคนนึกถึง ที่มีเมนูชาเขียวจัดเต็ม จัดแน่นด้วยความเข้ม (มากกว่าร้านที่ญี่ปุ่นหลายๆ ร้านสินะ) ที่น่าลอง ความหลากหลายของเมนูก็มีให้เลือกตามความถูกใจตั้งแต่ ไอศกรีมสไตล์พาเฟ่ต์ ชาเขียวแบบร้อน เย็น ขนมญี่ปุ่นอย่างโมจิ ชาเขียวเย็นไข่มุก พร้อมไอศกรีมแบบ soft cream เยอะจริงไม่อิงนิยาย
เมนูประจำที่ทานเป็นเมนูง่ายๆ อย่างชาเขียวไข่มุก เนื้อไข่มุกเม็ดไม่ใหญ่มากนัก ทานง่ายหนุบหนับ ที่แน่นอนคือชาเขียวเข้มข้นไม่หวานจนเกินไป จะทานให้ร้าน หรือเดินไปทานไปก็ได้ อีกเมนูสำหรับคนชอบชาเขียวแบบดั้งเดิม แบบเย็นดีที่ไม่ต้องใส่น้ำแข็งมาเย็นเข้มข้นดี เสริฟพร้อมขนมญี่ปุ่นโมจิถั่วแดง ทานคู่กันทั้งเย็น ทั้งหวานไปกันได้
ช่วงนี้ CTW ซ่อมแซมปรับปรุงเยอะ อาจจะมีหลายร้านที่ปิด ก็จะงงๆ หน่อย น่าจะอีกสักพัก 

